《暮春有感次杨均升韵》
明代·方用中

落花千点舞斜晖，春色年年一度归。世事消除尘梦短，故交零落晓星稀。

山中麋鹿寻盟去，天上鹓鸾簉羽飞。自信人间有穷达，不须惆怅更沾衣。

作者简介：方用中，本名权，以字行，别字亭秋。南海人。献夫之祖。颖悟善记，人呼为方书匮。抱道不仕。追赠大学士，祀乡贤。事见清温汝能《粤东诗海》卷一六。